Sulík povedal pre Pravdu, že tieto sankcie doslova považuje za nešťastné. "Krajiny majú medzi sebou obchodovať. A niektorých našich exportérov to postihlo. Sankcie tak páchajú iba škody a Rusi Krym nevrátia tak či tak. Treba sa dívať dopredu a treba budovať vzťahy," zdôraznil. Doplnil, že však musí dodať, že pnutie na východnej hranici Ukrajiny neprispieva k budovaniu vzťahov.
Sulík sankcie odmieta a tvrdí, že Rusi Krym nevrátia
Slovensko je možno jediný členský štát EÚ, v ktorom šéfovi diplomacie chýba podpora pre protiruské hospodárske sankcie od predsedu strany, ktorá ho do funkcie navrhla. Minister hospodárstva Richard Sulík (SaS) jednoznačne spochybnil ich zmysel, čím sa dostal do rozporu s ministrom zahraničných vecí Ivanom Korčokom, nominantom SaS. Zároveň platí, že v súčasnej slovenskej vláde sa doteraz nikto z jej členov nevyjadril tak ostro proti ekonomickým sankciám, ktoré EÚ už niekoľko rokov uplatňuje voči Rusku.
© Autorské práva vyhradené
Svižnejší web a články bez rušenia. Žiadne reklamy iba za 1,50 € mesačne.Vypnúť reklamu